**Príloha č. 2 Okruh otázok k PTK na predmet zákazky „Informačný systém riadenia IT aktív“**

1. Považuje účastník PTK dokument (Príloha č. 3 - Návrh opisu predmetu zákazky), ktorý poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?

Ak nie, prosím, uveďte dôvody a konkrétne návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky?
2. Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila?

Ak áno, uveďte ktorá časť to je a ako ju navrhujete upraviť.

1. Sú podľa názoru účastníka PTK v dostatočnej miere a rozsahu identifikované aktivity v rámci prílohy č. 3 „Návrh opisu predmetu zákazky“ pre takýto typ zákazky?
2. Verejný obstarávateľ uvažuje spravovať v IS ITAM aj iné zariadenia ako napríklad aktívne sieťové prvky (Switch, router, access point, firewall), HSM moduly, Páskové mechaniky, Storages, DLP a pod.
	1. Bude umožňovať ponúknuté riešenie aj správu týchto zariadení?
	2. Ak áno, ako bude možné realizovať zber dát o týchto zariadeniach?
	3. Bude v rámci licenčných podmienok správa týchto zariadení licencovaná štandardne ako každé iné zariadenie (PC, Laptop, Server, tablet a mobil) ?
3. Verejný obstarávateľ pre prípravu detailnej špecifikácie v OPZ zvažuje požadovať minimálnu úroveň štruktúry evidencie položiek. Môže nám účastník PTK predložiť štruktúru evidencie položiek SAM a HAM, ktoré je nevyhnutné z pohľadu riadenia IT aktív v IS ITAM evidovať ?
4. Prosím uveďte formy licencovania pre IS ITAM.
5. Má zmysel zvažovať rozdelenie celého predmetu zákazky na niekoľko častí (rozdelenie zákazky na časti podľa § 28 zákona o verejnom obstarávaní) alebo je vhodnejšie zákazku vnútorne nedeliť na časti? Ak by verejný obstarávateľ nerozdelil zákazku na časti, aké sú hlavné argumenty, pre ktoré nie je účelné a vhodné tento predmet zákazky rozdeliť na časti?
6. Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov, resp. by vytvoril skupinu dodávateľov?
7. Považujete lehotu dodania predmetu zákazky a časový harmonogram uvedený v opise zákazky za primeraný? Ak nie, akú lehotu dodania považujete vzhľadom na rozsah predmetu zákazky za primeranú?
8. Aké podmienky účasti technickej alebo odbornej spôsobilosti by bolo vhodné určiť? Verejný obstarávateľ uplatní podmienky účasti podľa § 34 ods. 1 písm. a) zákona o verejnom obstarávaní. Aké typy zmlúv (referencií) a aký počet zmlúv (referencií) by mal verejný obstarávateľ vyžadovať a za aké obdobie predchádzajúce vyhláseniu verejného obstarávania? Je vhodné (aj s ohľadom na pandémiu) vyžadovať zmluvy za obdobie dlhšie ako sú predchádzajúce tri roky od vyhlásenia verejného obstarávania (napr. predchádzajúce štyri roky)? Je vhodné vyžadovať zmluvu v hodnote zákazky, alebo pre účely zabezpečenia širšej hospodárskej súťaže je vhodnejšie nastaviť požiadavky na zmluvy (referencie) v nižšej hodnote ako PHZ, ale predmet požadovaných zmlúv by bol špecializovaný s ohľadom na jednotlivé parciálne časti predmetu zákazky?
9. Verejný obstarávateľ uvažuje o aplikovaní podmienky účasti technickej alebo odbornej spôsobilosti podľa § 34 ods. 1 písm. g) zákona o verejnom obstarávaní, t. j. predložiť údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Aký počet a typ expertov na plnenie predmetu zákazky by bolo vhodné / primerané určiť, aby bol predmet zákazky realizovaný riadne a v čas a ktoré certifikáty a akú úroveň má zmysel požadovať vo vzťahu k predmetu zákazky (aký počet rokov praxe a aký počet praktických skúseností s konkrétnymi projektami? Verejný obstarávateľ zvažuje nasledovné typy expertov:

Kľúčový odborník č. 1 - Projektový manažér

Kľúčový odborník č. 2 – ITAM expert

Kľúčový odborník č. 3 – Expert na IT bezpečnosť

Kľúčový odborník č. 4 – IT Architekt

Kľúčový odborník č. 5 – Release and Deployment Manager (Manažér Nasadenia)

1. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné / primerané? Je z pohľadu účastníka PTK vhodným kritériom kvalita a skúsenosti expertov, zodpovedných za plnenie predmetu zákazky? Aké ukazovatele by bolo v prípade tohto kritéria vhodné hodnotiť, počet rokov praxe, počet relevantných projektov, na ktorých expert participoval alebo aj dispozíciu s certifikátmi odbornej spôsobilosti (napr. certifikáty týkajúce sa projektového riadenia). Prípadne aké iné kritériá na vyhodnotenie ponúk okrem ceny by bolo vhodné uplatniť pre tento predmet zákazky?
2. Ak by boli uplatnené aj kritéria ako najnižšia cena, akú váhovosť jednotlivých kritérií navrhujete.
3. Aké sociálne, resp. environmentálne, resp. iné hľadisko spoločensky zodpovedného verejného obstarávania by ste považovali za vhodné / primerané?
4. Považujete za prínos vo vzťahu k plneniu predmetu zákazky, ak by verejný obstarávateľ určil podmienku účasti podľa § 34 ods. 1 písm. d), resp. písm. h) zákona o verejnom obstarávaní, pričom by požadoval:

Certifikát bezpečnosti ISO 27001:2013 za účelom preukázania odbornej spôsobilosti v zmysle systému riadenia informačnej bezpečnosti alebo ekvivalent, pre oblasť vývoja softvérových produktov a pre oblasť realizácie servisnej podpory pre dodané riešenia

Certifikát 9001:2015 – Systém manažérstva kvality alebo ekvivalent pre oblasť vývoja softvérových produktov a pre oblasť realizácie servisnej podpory pre dodané riešenia

Certifikát ISO 20000-1:2011 - Systém riadenia IT služieb alebo ekvivalent.

Certifikát ISO 14001:2015 Systém environmentálneho manažérstva alebo ekvivalent.

Ktorý z vyššie uvedených certifikátov nie je relevantný pre tento typ zákazky? Predstavovala by požiadavka na predloženie týchto certifikátov alebo ich ekvivalentov prekážku v účasti v predmetnom verejnom obstarávaní?

1. Máte poistenie zodpovednosti na predmet podnikania (poistenie IT služieb)? Ak áno, v akej výške máte toto zodpovednostné poistenie?
2. Verejný obstarávateľ má úmysel eliminovať špekulatívne ponuky. Preto zvažuje požadovať zábezpeku za ponuku v zmysle § 46 zákona o verejnom obstarávaní. Akú výšku zábezpeky považujete za akceptovateľnú?
3. Aké informácie, nad rámec poskytnutých podkladov, potrebujete pre riadne nacenenie predmetu zákazky? Aké riziká, neistoty ste započítali do odhadovanej ceny? Má zmysel uplatniť elektronickú aukciu, je možné očakávať, že hospodárke subjekty budú ďalej znižovať cenu za predmetom zákazky smerom nadol pri uplatnení tohto inštitútu?
4. V prípade, ak by verejný obstarávateľ stanovil lehotu na predkladanie ponúk v dĺžke 30 kalendárnych dní odo dňa odoslania oznámenia o vyhlásení verejného obstarávania publikačnému úradu, je to dostatočná lehota na prípravu ponuky do vyhláseného verejného obstarávania alebo je potrebné primerane lehotu predĺžiť, t. j. určiť dlhšiu ako minimálnu zákonnú lehotu na predkladanie ponúk?

Ak áno, o aký čas navrhujete lehotu na predkladanie ponúk predĺžiť, nad zákonom stanovenú lehotu min. 30 dní?

1. Aký navrhujete uplatniť postup vo verejnom obstarávaní? Štandardnú reverznú verejnú súťaž, resp. vnímali by ste ako pridanú hodnotu uplatnenie iného postupu?
2. S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?